યુએસ, યુરોપ અને ચીન તથા દક્ષિણ કોરિયા જેવા દેશોમાં એપલ પે, ગૂગલ વોલેટ અને સેમસંગ પે જબરજસ્ત લોકપ્રિય બની રહ્યાં છે. હવે આ ત્રણમાંથી સેમસંગ પે ટૂંક સમયમાં ભારતમાં લોન્ચ થાય તેવી શક્યતા છે. સેમસંગ પે એપમાં આપણા બેન્ક કાર્ડને કનેક્ટ કર્યા પછી સરળતાથી પેમેન્ટ કરી શકાય છે. આ સર્વિસથી કોન્ટેક્ટલેસ પેમેન્ટ પણ શક્ય બને છે. ભારતમાં સેમસંગના મોબાઇલ ફોન અત્યંત લોકપ્રિય છે પણ તેની પેમેન્ટ સિસ્ટમથી પેમેન્ટ સ્વીકારી શકે તેવાં સાધનો બહુ મર્યાદિત સંખ્યામાં હોવાથી સેમસંગ પે ભારતમાં આવશે તો પણ કેટલી સફળ થશે એ સવાલ છે!